Elfek

Az elfek egy faj a tűz krónikái világában

*"Mire jó a hosszú élet? Hiszen ugyanúgy csak a felkelő napot és a lenyugvó holdat látom minden egyes pillanatban." - Piuvel Nosandi elf krónikás*

Az elfek egykor annyian lakták a világot akár az emberek. De a sorozatos háborúk és egyéb történelmi szerencsétlenségek kipusztulásra ítélték őket. Mostanra méretük már alig az emberek egytizedéhez hasonul. Főleg a nagyvárosokba szorultak vissza és nyomorúságos körülmények között tengetik a másfél évszázadig nyúló életüket. Az emberek általában megvetik őket így a karrier vagy a feljebbjutás szinte lehetetlen. Ám mégis akadnak olyanok akiknek néha sikerül. Ezek közül sokan lesznek nemesek besúgói, tanácsadói sőt gyakran még a király segédei is.

Persze léteznek olyan országok ahol nem ez a helyzet. Mint az ezüst és az arany királyság (Sil'thes Noam és Letter Noam) melyek elf uralkodók kezében vannak. Bár ezek a helyek sem feltétlen paradicsomok a lakóik számára.

### Felépítés

Az elfek legfeltűnőbb eltérése az embertől a hosszú hegyes fül és a magasság. Egy felnőtt tünde nő átlag magassága 170 cm míg egy férfié 180 cm. Az emberhez képest sokkal kevesebb zsírral és izommal rendelkeznek. Csontjaikon az szinte nem is rakódik le. Így elkövéredni képtelenek. Ez okozza azt is, hogy páratlanul győnyőrűek és formásak maradnak egész életükben. Ám pont emiatt az elfek gyengébbek is rövid életűbb társaiknál. Messze nem képesek akkora erőkifejtésre mint a többi faj tagjai. Ezt páratlan ügyességgel és ravaszsággal igyekeznek ellensúlyozni. Igyekeznek mindig egy lépéssel az ellenfelük előtt járni és rajtaütni ha egy mód van rá.

### Történelem

Az elfek Arkhosz kivételével az összes kontinensen elterjedtek. Pontos származási helyük több mint valószínű, hogy Feolden hiszen ott található a legrégebbi írásos feljegyzés tőlük. Egy ezek közül az első Volgreonra tett expedíciókkal is foglalkozik,

A Volgreoniak az országukat Ezüst királyságnak míg a Feoldeniek Arany királyságnak nevezik. A nevek eredete elveszett az idők során de feltételezhető, hogy a kettő valamilyen módon kapcsolatban állt egymással még a Nivai birodalom előtt. Akkoriban ugyanis egészen a mai Kevine és Nigrommar területére is kiterjedt az uralmuk.

Az ezüst királyság lakói ugyan sokat háborúskodtak a Nivai birodalommal, de ennek a fehér prófétát követő orkok vetettek véget. Amikor is már nem maradt elég energiájuk tovább küzdeni egymás ellen.

Az arany királyság ezzel szemben már sokkal korábban szemben állt az orkokkal. Az ellenük folytatott harcokról szóló legkorábbi feljegyzések, ötezer évesek és az azóta is alig változott orkokat írják le. A krónika történetesen az óriás sasok harci bevetéséről számol be melyek azóta is rendkívül gyakoriak az ezüst királyság hadseregében. Bár az is tény, hogy kizárólag a nemesség soraiban ülő katonáknak szabad ezeket a szent állatokat megülni és ők is évekig tanulják. Az arany királyság régen hatalmas és erős birodalom volt. Ám ma már csak árnyéka önmagának. Gazdaságilag összeomlott és felőrlődött a végtelen háborúban az orkok ellen. A nagy városai és erődjei elestek ráadásul a Nivai meteor utórengései egy sosem látott erősségű árvízzel árasztották el a kontinenst. Így azóta mind az elfek mind az orkok inkább csak gerilla háborút folytatnak egymással miközben próbálják visszaszerezni a régi idők relikviáit.

Mindeközben az Arany királyság sincs jobb helyzetben. Ők izolálva élnek a többi országtól, mivel azok a vallásuknál fogva ellenségesek velük szemben így próbálnak magányosan túlélni.

Valahol Nigrommar pusztáiban a Laest folyó környékén rebesgetik, hogy egy gonosz árnyék pusztítja el a védtelen falvakat nem hagyva mást maga után csak csonka testeket és leégett kunyhókat hagy maga után. Ők a kon-edeari a Sötét elfek. A Holtak királyának követői. Egy elveszett expedíció akik felbukkanásuk után már vérengző gyilkosokként pusztítottak. Szerencsére nem nagy számban léteznek de a brutalitásuk aggasztó.

### A Mitril hatása az elfekre

Ha az elfek növekedés közben mitrilnek vannak kitéve akkor az kitűnő hatással van a reflexeikre. Sokkal gyorsabbak lesznek a társaiknál. Viszont mivel a Mitril a nehéz súlya miatt lehúzza őket ezért pont az egyetlen előnyüket vesztenék el. Pontosan ezért azok az elfek akik mitril által kívánnak fejlődni általában por vagy apró kavicsok formájában fogyasztják azt. Ez viszont gyakran megnémulással, vagy legalábbis a hangszálak gyengülésével járhat. Az ezüst királyságban csak az Akoliták azaz a templomőrök rendje használhatnak mitrilt. Őket a fehér köpenyükről és a kitűnő fegyvereikről lehet megismerni. Remek harcosok és sokkal veszélyesebbek bármelyik lovagnál.